CELEX: 32007L0004
Language: sk
Date: 2007-02-02 00:00:00
Title: Smernica Komisie 2007/4/ES z  2. februára 2007 , ktorou sa na účely prispôsobenia technickému pokroku mení a dopĺňa príloha II k smernici Európskeho parlamentu a Rady 96/73/ES o určitých metódach na kvantitatívnu analýzu binárnych zmesí textilných vlákien (Text s významom pre EHP )

3.2.2007   
            
            
               SK
            
            
               Úradný vestník Európskej únie
            
            
               L 28/14
            
         
      SMERNICA KOMISIE 2007/4/ES
   z 2. februára 2007,
   ktorou sa na účely prispôsobenia technickému pokroku mení a dopĺňa príloha II k smernici Európskeho parlamentu a Rady 96/73/ES o určitých metódach na kvantitatívnu analýzu binárnych zmesí textilných vlákien
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 96/73/ES zo 16. decembra 1996 o určitých metódach na kvantitatívnu analýzu binárnych zmesí textilných vlákien (1), a najmä na jej článok 5 ods. 2,
   keďže:
   
               (1)
            
            
               Na základe smernice Európskeho parlamentu a Rady 96/74/ES zo 16. decembra 1996 o názvoch textílií (2) sa vyžaduje označovanie etiketami s cieľom uvádzať zloženie vláken textilných výrobkov spolu s vykonávaním kontroly zhody týchto výrobkov s údajmi uvedenými na etikete prostredníctvom analýzy.
            
         
               (2)
            
            
               V smernici 96/73/ES sa ustanovujú jednotné metódy kvantitatívnej analýzy binárnych zmesí textilných vláken.
            
         
               (3)
            
            
               Na základe nedávnych zistení technickej pracovnej skupiny bola smernica 96/74/ES prispôsobená technickému pokroku doplnením vlákna elastolefin do zoznamu vláken stanoveného v prílohách I a II k uvedenej smernici.
            
         
               (4)
            
            
               Je preto potrebné definovať jednotné skúšobné metódy pre elastolefin.
            
         
               (5)
            
            
               Smernica 96/73/ES by sa preto mala zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tejto smernici sú v súlade so stanoviskom Výboru pre smernice o názvoch textílií a ich označovaní etiketami,
            
         PRIJALA TÚTO SMERNICU:
   Článok 1
   Príloha II k smernici 96/73/ES sa mení a dopĺňa v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 2. februára 2008. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 2. februára 2007
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 32, 3.2.1997, s. 1. Smernica naposledy zmenená a doplnená smernicou Komisie 2006/2/ES (Ú. v. EÚ L 5, 10.1.2006, s. 10).
   
      (2)  Ú. v. ES L 32, 3.2.1997, s. 38. Smernica naposledy zmenená a doplnená smernicou Komisie 2006/3/ES (Ú. v. EÚ L 5, 10.1.2006, s. 14).
   
      PRÍLOHA
      Príloha II k smernici 96/73/ES sa mení a dopĺňa takto:
      
                  1.
               
               
                  Kapitola 1 oddiel I sa mení a dopĺňa takto:
                  
                              a)
                           
                           
                              Do bodu I.3 „materiály a zariadenie“ sa vkladajú tieto údaje:
                              
                                          „I.3.2.4.
                                       
                                       
                                          Acetón
                                       
                                    
                                          I.3.2.5.
                                       
                                       
                                          Kyselina trihydrogénfosforečná
                                       
                                    
                                          I.3.2.6.
                                       
                                       
                                          Močovina
                                       
                                    
                                          I.3.2.7.
                                       
                                       
                                          Hydrogénuhličitan sodný“.
                                       
                                    
                        
                              b)
                           
                           
                              Bod I.6 „Predbežná úprava laboratórnej skúšobnej vzorky“ sa nahrádza týmto textom:
                              „Ak je prítomná látka, ktorá sa pri percentuálnych výpočtoch nemá zohľadniť (pozri článok 12 ods. 3 smernice Európskeho parlamentu a Rady 96/74/ES zo 16. decembra 1996 o názvoch textílií), mala by sa najskôr odstrániť vhodnou metódou, ktorá neovplyvní žiadnu zo zložiek vlákna.
                              Na tento účel sa nevláknová látka, ktorá môže byť extrahovaná petroléterom a vodou, odstráni spracovaním skúšobnej vzorky vysušenej na vzduchu v Soxhletovom extraktore pomocou petroléteru počas jednej hodiny, pri minimálnej rýchlosti 6 cyklov za hodinu. Petroléter sa nechá vypariť zo vzorky, ktorá sa potom extrahuje priamym spracovaním pozostávajúcim z namáčania vzorky na analýzu vo vode pri izbovej teplote počas jednej hodiny a potom jej namáčaním vo vode pri 65 ± 5 °C počas ďalšej hodiny, pričom sa tekutina z času na čas premieša. Použitý pomer tekutiny k vzorke na analýzu je 100 : 1. Prebytočná voda sa zo vzorky odstráni stláčaním, satím alebo odstredením a potom sa vzorka nechá vysušiť na vzduchu.
                              V prípade elastolefinu alebo zmesí vláken obsahujúcich elastolefin a iné vlákna (vlnu, zvieraciu srsť, hodváb, bavlnu, ľan, pravé konope, jutu, abaku, alfu, kokosové vlákno, broom, ramiu, sisal, meďnaté vlákno, modal, proteín, viskózu, akryl, polyamid alebo nylon, polyester, elastomultiester) by sa postup opísaný vyššie mal mierne upraviť a petroléter by sa mal nahradiť acetónom.
                              V prípade zmesí vlákien obsahujúcich elastolefin a acetát sa ako predbežná úprava uplatňuje tento postup. Vzorka na analýzu sa extrahuje 10 minút pri 80 °C s roztokom obsahujúcim 25 g/l 50 % kyseliny trihydrogénfosforečnej a 50 g/l močoviny. Použitý pomer tekutiny k vzorke na analýzu je 100 : 1. Vzorka na analýzu sa premyje vo vode, potom sa voda odstráni, vzorka na analýzu sa premyje v 0,1 % roztoku hydrogénuhličitanu sodného a nakoniec sa opatrne premyje vo vode.
                              Ak nevláknovú látku nemožno extrahovať pomocou petroléteru a vody, mala by sa odstrániť vhodnou metódou, ktorou sa nahradí vodná metóda opísaná vyššie a ktorou sa podstatne nezmení žiadna zo zložiek vlákna. Pri niektorých nebielených prírodných rastlinných vláknach (napríklad juta, kokosové vlákno) si však treba uvedomiť, že zvyčajnou predbežnou úpravou pomocou petroléteru a vody sa neodstránia všetky prírodné látky nevláknovej povahy; dodatočná predbežná úprava sa napriek tomu neuplatňuje, s výnimkou prípadu, keď vzorka obsahuje apretúry, ktoré nie sú rozpustné ani v petrolétere, ani vo vode.
                              Správa o analýze zahŕňa všetky podrobnosti o použitých metódach predbežnej úpravy.“
                           
                        
            
                  2.
               
               
                  Kapitola 2 sa mení a dopĺňa takto:
                  
                              a)
                           
                           
                              Špeciálne metódy – súhrnná tabuľka sa nahrádza týmto:
                              „2.   ŠPECIÁLNE METÓDY – SÚHRNNÁ TABUĽKA
                              
                                          Metódy
                                       
                                       
                                          Oblasť aplikovania
                                       
                                       
                                          Činidlo
                                       
                                    
                                          Rozpustná zložka
                                       
                                       
                                          Nerozpustná zložka
                                       
                                    
                                          č. 1
                                       
                                       
                                          acetát
                                       
                                       
                                          určité iné vlákna
                                       
                                       
                                          acetón
                                       
                                    
                                          č. 2
                                       
                                       
                                          určité proteínové vlákna
                                       
                                       
                                          určité iné vlákna
                                       
                                       
                                          chlórnan
                                       
                                    
                                          č. 3
                                       
                                       
                                          viskóza, meďnaté vlákno alebo určité typy modalu
                                       
                                       
                                          bavlna alebo elastolefin
                                       
                                       
                                          kyselina mravčia a chlorid zinočnatý
                                       
                                    
                                          č. 4
                                       
                                       
                                          polyamid alebo nylon
                                       
                                       
                                          určité iné vlákna
                                       
                                       
                                          kyselina mravčia, 80 % m/m
                                       
                                    
                                          č. 5
                                       
                                       
                                          acetát
                                       
                                       
                                          triacetát alebo elastolefin
                                       
                                       
                                          benzylalkohol
                                       
                                    
                                          č. 6
                                       
                                       
                                          triacetát alebo polylaktid
                                       
                                       
                                          určité iné vlákna
                                       
                                       
                                          dichlórmetán
                                       
                                    
                                          č. 7
                                       
                                       
                                          určité celulózové vlákna
                                       
                                       
                                          polyester, elastomultiester alebo elastolefin
                                       
                                       
                                          kyselina sírová, 75 % m/m
                                       
                                    
                                          č. 8
                                       
                                       
                                          akrylové vlákna, určité modakrylové vlákna alebo určité chloridové vlákna
                                       
                                       
                                          určité iné vlákna
                                       
                                       
                                          dimetylformamid
                                       
                                    
                                          č. 9
                                       
                                       
                                          určité chloridové vlákna
                                       
                                       
                                          určité iné vlákna
                                       
                                       
                                          sírouhlík/acetón, 55,5/44,5 v/v
                                       
                                    
                                          č. 10
                                       
                                       
                                          acetát
                                       
                                       
                                          určité chloridové vlákna alebo elastolefin
                                       
                                       
                                          ľadová kyselina octová
                                       
                                    
                                          č. 11
                                       
                                       
                                          hodváb
                                       
                                       
                                          vlna, srsť alebo elastolefin
                                       
                                       
                                          kyselina sírová, 75 % m/m
                                       
                                    
                                          č. 12
                                       
                                       
                                          juta
                                       
                                       
                                          určité živočíšne vlákna
                                       
                                       
                                          metóda na obsah dusíka
                                       
                                    
                                          č. 13
                                       
                                       
                                          polypropylén
                                       
                                       
                                          určité iné vlákna
                                       
                                       
                                          xylén
                                       
                                    
                                          č. 14
                                       
                                       
                                          určité iné vlákna
                                       
                                       
                                          chloridové vlákna(homopolyméry vinylchloridu) alebo elastolefin
                                       
                                       
                                          metóda s koncentrovanou kyselinou sírovou
                                       
                                    
                                          č. 15
                                       
                                       
                                          chloridové vlákna, určité modakrylové vlákna, určité elastanové vlákna, acetátové vlákna a triacetátové vlákna
                                       
                                       
                                          určité iné vlákna
                                       
                                       
                                          cyklohexanón“
                                       
                                    
                        
                              b)
                           
                           
                              Bod 1.2 metódy č. 1 sa nahrádza týmto textom:
                              
                                          „2.
                                       
                                       
                                          vlnou (1), so zvieracou srsťou (2 a 3), s hodvábom (4), bavlnou (5), ľanom (7), pravým konope (8), jutou (9), abakou (10), alfou (11), kokosovým vláknom (12), broomom (13), ramiou (14), sisalom (15), meďnatým vláknom (21), modalom (22), proteínom (23), viskózou (25), akrylom (26), polyamidom alebo nylonom (30), polyesterom (34), elastomultiesterom (45) a elastolefinom.
                                          Uvedená metóda nie je za žiadnych okolností aplikovateľná na acetátové vlákna, ktoré boli dezacetylované na povrchu.“
                                       
                                    
                        
                              c)
                           
                           
                              Bod 1.2 metódy č. 2 sa nahrádza týmto textom:
                              
                                          „2.
                                       
                                       
                                          bavlnou (5), meďnatým vláknom (21), viskózou (25), akrylom (26), chloridovými vláknami (27), polyamidom alebo nylonom (30), polyesterom (34), polypropylénom (36), elastanom (42), so skleným vláknom (43), s elastomultiesterom (45) a elastolefinom (46).
                                          Ak sú prítomné odlišné proteínové vlákna, metóda udáva ich celkové množstvo, ale nie ich percentuálne podiely.“
                                       
                                    
                        
                              d)
                           
                           
                              Bod 1.2 metódy č. 3 sa nahrádza týmto textom:
                              
                                          „2.
                                       
                                       
                                          bavlna (5) a elastolefin (46).“
                                       
                                    
                        
                              e)
                           
                           
                              Bod 5 metódy č. 3 sa nahrádza týmto textom:
                              „5.   VÝPOČET A VYJADRENIE VÝSLEDKOV
                              Výsledky vypočítajte, ako je opísané vo všeobecných inštrukciách. Hodnota „d“ je pre bavlnu 1,02 a pre elastolefin 1,00.“
                           
                        
                              f)
                           
                           
                              Bod 1.2 metódy č. 4 sa nahrádza týmto textom:
                              
                                          „2.
                                       
                                       
                                          vlnou (1), so zvieracou srsťou (2 a 3), s bavlnou (5), meďnatým vláknom (21), modalom (22), viskózou (25), akrylom (26), chloridovým vláknom (27), polyesterom (34), polypropylénom (36), so skleným vláknom (43), s elastomultiesterom (45) a elastolefinom (46).
                                          Ako bolo uvedené vyššie, táto metóda je aplikovateľná aj na zmesi s vlnou, ale ak je obsah vlny väčší ako 25 %, mala by sa použiť metóda č. 2 (rozpúšťanie vlny v roztoku alkalického chlórnanu sodného).“
                                       
                                    
                        
                              g)
                           
                           
                              Bod 1 metódy č. 5 sa nahrádza týmto textom:
                              „1.   OBLASŤ APLIKOVANIA
                              Táto metóda je aplikovateľná po odstránení nevláknovej látky na binárne zmesi:
                              
                                          —
                                       
                                       
                                          acetátu (19)
                                          s
                                       
                                    
                                          —
                                       
                                       
                                          triacetátom (24) a elastolefinom (46).“
                                       
                                    
                        
                              h)
                           
                           
                              Metóda č. 6 sa mení a dopĺňa takto:
                              
                                          i)
                                       
                                       
                                          Bod 1.2 sa nahrádza týmto textom:
                                          
                                                      „2.
                                                   
                                                   
                                                      vlnou (1), so zvieracou srsťou (2 a 3), s hodvábom (4), bavlnou (5), meďnatým vláknom (21), modalom (22), viskózou (25), akrylom (26), polyamidom alebo nylonom (30), polyesterom (34), so skleným vláknom (43), s elastomultiesterom (45) a elastolefinom (46).
                                                      Poznámka:
                                                      Triacetátové vlákna, ktoré dostali apretúru vedúcu k čiastočnej hydrolýze, už nie sú v činidle úplne rozpustné. V takýchto prípadoch metóda nie je aplikovateľná.“
                                                   
                                                
                                    
                                          ii)
                                       
                                       
                                          Bod 5 sa nahrádza týmto textom:
                                          „5.   VÝPOČET A VYJADRENIE VÝSLEDKOV
                                          Výsledky vypočítajte, ako je opísané vo všeobecných inštrukciách. Hodnota „d“ je 1,00 s výnimkou polyesteru, elastomultiesteru a elastolefinu, v prípade ktorých je hodnota „d“ 1,01.“
                                       
                                    
                        
                              i)
                           
                           
                              Bod 1.2 metódy č. 7 sa nahrádza týmto textom:
                              
                                          „2.
                                       
                                       
                                          polyester (34), elastomultiester (45) a elastolefin (46).“
                                       
                                    
                        
                              j)
                           
                           
                              Bod 1.2 metódy č. 8 sa nahrádza týmto textom:
                              
                                          „2.
                                       
                                       
                                          vlnou (1), so zvieracou srsťou (2 a 3), s hodvábom (4), bavlnou (5), meďnatým vláknom (21), modalom (22), viskózou (25), polyamidom alebo nylonom (30), polyesterom (34), elastomultiesterom (45) a elastolefinom (46).
                                          Je rovnako aplikovateľná na akrylové vlákna a určité modakrylové vlákna spracúvané s vopred metalizovanými farbivami, ale nie na tie, ktoré sú farbené dodatočným prechrómovaním.“
                                       
                                    
                        
                              k)
                           
                           
                              Bod 1.2 metódy č. 10 sa nahrádza týmto textom:
                              
                                          „2.
                                       
                                       
                                          určitými chloridovými vláknami (27), a to polyvinylchloridovými vláknami, či už sú, alebo nie sú následne chlórované, a elastolefinom (46).“
                                       
                                    
                        
                              l)
                           
                           
                              Metóda č. 11 sa mení a dopĺňa takto:
                              
                                          i)
                                       
                                       
                                          Bod 1.2 sa nahrádza týmto textom:
                                          
                                                      „2.
                                                   
                                                   
                                                      vlnou (1), so zvieracou srsťou (2 a 3) a s elastolefinom (46).“
                                                   
                                                
                                    
                                          ii)
                                       
                                       
                                          Bod 5 sa nahrádza týmto textom:
                                          „5.   VÝPOČET A VYJADRENIE VÝSLEDKOV
                                          Výsledky vypočítajte, ako je opísané vo všeobecných inštrukciách. Hodnota „d“ je pre vlnu 0,985 a pre elastolefin 1,00.“
                                       
                                    
                        
                              m)
                           
                           
                              Metóda č. 14 sa mení a dopĺňa takto:
                              
                                          i)
                                       
                                       
                                          Bod 1.1 sa nahrádza týmto textom:
                                          
                                                      „1.
                                                   
                                                   
                                                      chloridových vlákien (27) založených na homopolyméroch vinylchloridu, či už sú, alebo nie sú následne chlórované, elastolefinu (46)
                                                      s …“
                                                   
                                                
                                    
                                          ii)
                                       
                                       
                                          Bod 2 sa nahrádza týmto textom:
                                          „2.   PRINCÍP
                                          Zložka iná ako chloridové vlákno alebo elastolefin (t. j. vlákna uvedené v odseku 1 bode 2) sa rozpúšťa zo známej suchej hmotnosti zmesi s koncentrovanou kyselinou sírovou (relatívna hustota 1,84 pri 20 °C). Zvyšok pozostávajúci z chloridového vlákna alebo elastolefinu sa zhromaždí, premyje, vysuší a zváži; jeho hmotnosť, v prípade potreby korigovaná, sa vyjadrí ako percento suchej hmotnosti zmesi. Percento druhej zložky sa zistí rozdielom.“